कुरुक्षेत्र के मैदान में अर्जुन ने श्रीकृष्ण से पूछा, ‘मन बड़ा चंचल, दृढ़ और बलवान है। इसे वश में कैसे कर सकते हैं?’ तब श्रीकृष्ण ने कहा, ‘अभ्यासेन तु कौन्तेय।’ अभ्यास से इसे वश में किया जा सकता है। यदि प्रवाहित नीर रुक जाए तो वह गंदा होने लगता है और निरतंर प्रवाहित रहे तो स्वच्छ रहेगा। इसी प्रकार साधक को साधना मार्ग में निरंतर चलते रहना है, मतलब दृढ़तापूर्वक अभ्यास करते रहने से परमेश्वर प्राप्ति संभव है। सांसारिक कार्यों को करते हुए ईश्वर का चिंतन हो सकता है यदि दृढ़ता से अभ्यास किया जाए। परिवार, कारोबार त्याग कर नहीं, समस्त कर्म करते हुए ईश्वर चिंतन करके जीवन को सफल करने का बीड़ा उठाएं।